JY LEES NOU Spesialis-kennis onlosmaaklik deel van volhoubaarheid
Atlantic Fertilisers: Pak bemesting ná die oes só aan
Deur Pieter de Wet
Die landboubedryf ervaar reeds geruime tyd die gevolge van klimaatsverandering. Die lang droogte en onvoorspelbare weerstoestande die afgelope jare dwing produsente daartoe om fyner te dink en aanpassings te maak.
Met die invloed van Covid-19 wat grootonsekerheid veroorsaak, is dit nou selfs belangriker om ontledend te werk te gaan met duidelike doelwitte en 'n aanpasbare strategie.
Hierdie benadering is slegs moontlik wanneer akkurate inligting oor al die faktore ingesamel word. Hierdie inligting kan dan verwerk word in werkbare oplossings om probleme op die plaas aan te pak.
Omnia Nutrilogie® konsentreer deurentyd op die ontwikkeling van landbouprodukte om produsente in 'n snelveranderende produksie-omgewing by te staan. Voor plant, tydens die groeiseisoen en met die oes is daar geleenthede om inligting in te samel wat produsente bemagtig om proaktief op te tree.
Die einddoel van volhoubare landbou is om produktiewe en winsgewende stelsels vir gewasproduksie te ontwikkel en bowenal die natuurlike hulpbronne op lang termyn beskerm. Dit is slegs moontlik as data ingesamel word oor die hulpbron en gewasprestasie as 'n funksie daarvan.
Vir die doel van hierdie artikel word gekonsentreer op drie van die verskeie konsepte wat Omnia aan produsente bied om risiko te bestuur en volhoubaarheid te verseker.
Die OmniBio®-laboratorium ontleed grond vir biologiese gehalte-aanwysers deur verskeietegnologiese metodes om resultate te meet en in 'n eenvoudige verslag voor te stel (sien Figuur 1).
Die Omnibio®-ontleding sluit ook nematode-ontleding in. Nematodes, of aalwurms, kan as 'n uitstekende bio-aanwyser dien danksy hul diversiteit en funksie op verskillende vlakke van die voedselweb.
Plantparasitiese nematodes in die grond kan plantwortels binnedring, van die plantmateriaal leef en daar voortplant. Dié soort nematodes kan beduidende skade aan wortelselle aanrig. Beskadigde selle kan nie voldoende voedingstowwe en water opneem nie, wat tot produkte van swak gehalte en laer opbrengste lei.
Vrylewende nematodes is voordelig vir gewasse omdat hulle die vermoë het om die bevolkingsdigtheid van parasitiese nematodes te reguleer. Hierdie nematodes dra ook by tot voedingstofmineralisasie in die wortelsone deur ammoniak vry te stel terwyl hulle van mikrobes leef.
Die OmniBio™-laboratorium kan grond- en wortelnematodes identifiseer en kwantifiseer. Gewas- en groeistadiumspesifieke norme word gebruik om die risiko vir verskeie gewasse te bepaal.
Omnia se landboukundige kan dan 'n weldeurdagte aanbeveling aan die produsent maak.
Sateliettegnologie: Beraming van stikstoftekorte
Dit is voordelig te weet of die vlak van stikstoftoediening en -bestuur voldoende is, veral tydens die vroeë vegetatiewe stadium wanneer regstellings nog gedoen kan word. Met die nuwe Sentinel 2-satellietsensor is dit nou moontlik om die chlorofilkonsentrasie in die plant te meet. Dít maak dit moontlik om in die seisoen stikstoftekorte met beduidende akkuraatheid te voorspel.
Die konsep van plantsapontleding is nie nuut nie. Trouens, plantsapontleding word reeds sedert die vroeë 1930's gedoen. Omnia ontleed reeds meer as 25 jaar lank plantsap, nadat die maatskappy die tegnologie in die laat 1990's by OMNEX (VK) bekom het.
Hierdie ontleding, gegrond op Suid-Afrikaanse norme per area en verbouingspraktyk, word plaaslik slegs deur Omnia aangebied. Omnia is reeds meer as 25 jaar besig om OmniSap-norme plaaslik en internasionaal te ontwikkel en te verfyn.
'n Volledige OmniSap®-ontleding is 'n intydse ontleding van 'n plant se voedingstatus en sluit ook parameters soos ammoniumtoksisiteitsindeks, Brix en sap-pH in. OmniSap stel die produsent in staat om voedingstekorte en wanbalanse te identifiseer voordat dit sigbaar word en opbrengste nadelig beïnvloed. In teenstelling hiermee kan 'n blaarweefselontleding slegs opgeneemde voedingstowwe of voedingsgeskiedenis wys.
Omnia se landboukundiges begin 'n tipiese groeiseisoen met grondontledings op kliënte se plase. 'n Bemestingsaanbeveling word gedoen om die regte grondslag te lê. Daarna word OmniSap®-ontledings tydens die seisoen in kritieke stadiums aangewend om plante se voedingsvlakke te kontroleer. Tekorte kan met 'n bobemesting of blaarvoeding reggestel word.
Die seisoen word afgesluit met 'n weefselontleding om die seisoen in oënskou te neem en probleem-elemente te identifiseer. Dít kan dan met die aanbeveling van die volgende seisoen se plantermengsel aangepak word.
Omnia se Omnibio®- en satelliettegnologie, asook sy OmniSap®-ontleding vorm deel van verskeie oplossingsgedrewe dienste om waarde toe te voeg op die plaas. Die "Voete op die plaas"-benadering maak Omnia se landboukundiges vennote in hul kliënte se boerdery. Hierdie spesialiste se kennis om die ingesamelde data te interpreteer, is 'n onlosmaaklike deel van hul strewe om volhoubare boerdery te verseker.
Kontak die Omnia-verkoopsbestuurder in jou omgewing vir nog inligting oor die beskikbareprodukte en dienste.